עזמוט

עזמוט (בערבית: عزموط) הוא כפר פלסטיני בנפת שכם, כחמישה ק"מ צפונית מזרחית לעיר שכם, בגובה 466 מ' מעל פני הים. כקילומטר צפון מזרחית לכפר, הוקמה התנחלות אלון מורה. תושבי הכפר מצטטים את ספרו של החוקר הפלסטיני אחסאן אל-נימר (إحسان النمر) שכתב כי השם המקורי היה בכנענית: עֹז אל-מוּת - عز الموت ולדבריו הכוונה הייתה ל"חוזקה עד מוות", שבא לציין את החוזק וקור הרוח של תושבי המקום. לפי עדויות ארכאולוגיות האזור היה מיושב החל מתקופת הברזל בארץ ישראל.[דרוש מקור] הכפר הנוכחי הוקם לפני כ-600 שנה, על ידי משפחה שהגיעה מהיר טאיף שבחצי האי ערב. החוקר צרפתי ויקטור גרן ביקר בכפר ב-1870 וכתב: ”כפר קטן, חרב קצת פחות מן הקודם [דיר אלחטב]. גם הוא נבנה כנראה על גבי יישוב עתיק, כפי שמעידים בורות מים חצובים בסלע, רובם יבשים, אך אחד מהם עודנו משמש לצורכי התושבים. יש בו שני קברים הקרויים על שם שני שיח'ים שונים”. בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה עזמוט משליטה בריטית לירדנית. במלחמת ששת הימים, בחצות ליל ה-7 ביוני 1967, החלה מתקפת חטיבה 37 על אזור שכם. החטיבה נכנסה אל העיר בשעה 10:45 בבוקר והלחימה נמשכה עד הערב, בסיומה נפל כל האזור בידי כוחות צה"ל והכפר עבר משליטה ירדנית לישראלית. בסוף שנת 1979, החליטה ממשלת ישראל להקים את התנחלות "אלון מורה", סמוך לפסגת ג'בל בילאל (או "הר כביר"), שלמרגלותיו שוכנת עזמוט, זאת לאחר שהוכרזה כאדמות מדינה על ידי פליאה אלבק, מנהלת המחלקה האזרחית בפרקליטות המדינה, מאחר שלא הייתה מעובדת. ב-13 בינואר 1991, נרצח תושב הכפר חמדאללה ראדי חיליל עלאוונה, בן 27 על ידי פנחס אסייג, תושב אלון-מורה. אסייג הודה ברצח ושיחזר אותו. ב-12 בספטמבר 1991 החליטו שופטי בית המשפט המחוזי בתל אביב, על סמך חוות דעת רפואית, לבטל את המשפט. אסייג נשלח לאשפוז פסיכיאטרי. בסקר הכפרים בשנת 1945 נמצא ששטח הקרקע של הכפר היה 10,748 דונם, מתוכם 3,259 שימושו לגידולי דגנים. בשנת 2014 נמצא ששטח הכפר הוא כ-9,836 דונם. בשנת 1996 נסלל על אדמות הכפר כביש עוקף להתנחלות אלון מורה - כביש 555. הנסיעה על הכביש אסורה לתושבי הכפר ונמנעת מהם הגישה אל אדמות הכפר שמעבר לכביש. בזמן האינתיפאדה השנייה חפר צה"ל לאורך הכביש שתי תעלות שמונעות מעבר כלי רכב בין הכפרים דיר אל-ח'טב וסאלם לעזמוט. בעשור השני של המאה ה-21, השתלטו בהדרגה מתנחלי אלון מורה על מאות דונמים של אדמה חקלאית פרטית של תושבי הכפר. לאחר הסכמי אוסלו, בשנת 1995, 5,803 דונם, 59% מאדמות הכפר הוגדרו כשטח B ו 4,033 דונם שהם -41% הם שטח C. הכפר מוקף במספר אתרים ארכאולוגיים: מצפון, על פסגתו המערבית של ג'בל בילאל, מצוי מקאם שייח' "בילאל אבן רבאח", אתיופי שהיה המואזין הראשון באסלאם. שטחו כ-40 מ"ר. במקום ישנה באר מים בעומק כ- 10 מטר ורוחבה כ- 4 מטר שבעבר שימשה מים למאות ראשי צאן ובקר וכן מערה שנראה כי שימשה לשינה בימי קדם. המקום שימש את תושבי הכפר והכפרים הסמוכים, לטקסים דתיים, שחיטת נדרים וכיוצא בזה. בסביבות הכפר ישנן עשרות מערות קדומות שבחלקן, נמצאו כדים, חרסים שונים ומטבעות מהתקופה הרומית. מקאם השייח' אחמד אבו שחאדה, בבית הקברות הצפון מערבי מקאם השייח' סאלח עלאונה, בבית הקברות שבמרכז הכפר. מקאם אלח'דר, בבית הקברות שבחלק הדרום מערבי של הכפר. בשנת 2003, במאי הקולנוע אבי מוגרבי צילם בעזמוט סרט תיעודי קצר, שהוקרן במסגרת פסטיבל הסרטים הבינלאומי בברלין בשנת 2004. מדיה וקבצים בנושא עזמוט בוויקישיתוף Welcome to Azmut Survey of Western Palestine, Map 12: IAA, Wikimedia commons Azmut village profile, המכון למחקר יישומי - ירושלים (ARIJ) Azmut, aerial photo, ARIJ דנה גילרמן, עדות מצונזרת מצומת עזמוט, באתר הארץ, 28 בדצמבר 2003 Detail - סרטו של אבי מוגרבי שצולם בעזמוט, סרט תיעודי באתר יוטיוב מפקד אוכלוסין 2016, באתר של הלשכה הפלסטינית המרכזית לסטטיסטיקה معلومات عامة عن قرية عزموط - מידע כללי על כפר עזמוט, באתר PalQura - אנציקלופדיה לכפרים הפלסטינים ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך רביעי: השומרון (א), ירושלים: יד יצחק בן-צבי, 1983, עמ' 306 תיאור ארץ ישראל: גיאוגראפי, היסטורי וארכאולוגי - ויקטור גרן תרגום: חיים בן עמרם -עמוד 306 Azmut - عزموط - עזמוט, באתר Palestine Remembered, ‏2007 Barron, 1923, Table IX, Sub-district of Nablus, p. 24 Mills, 1932, p.60 Government of Palestine, Department of Statistics. Village Statistics, April, 1945. Quoted in Hadawi, 1970, p. 59 כיבוש שכם במלחמת ששת הימים, מערכות שריון גיליון 20 (יוני 1970), אתר יד לשריון * יהודה גלר (מ"פ סיור, חטיבה 37) – ראיון, נעמוש, אתר העוסק בנושא קרבות רמת הגולן וצפון השומרון במלחמת ששת הימים דני רובינשטיין, אלון מורה מוכנה לעבור להר כביר, דבר, 5 בדצמבר 1979 יוסף חריף, הוא יכול לערער, אני מבצע" אמר אריאל שרון בישיבת הממשלה, מעריב, 3 בספטמבר 1979 יוסף חריף, מחקר על אדמות מדינה ביו"ש שערכה המשפטנית פליאה אלבק מנע את משבר, מעריב, 15 באוקטובר 1979 הפרות זכויות האדם בשטחים 1990/91, בצלם Government of Palestine, Department of Statistics. Village Statistics, April, 1945. Quoted in Hadawi, 1970, p. 59 The Applied Research Institute – Jerusalem, Azmut Village Profile, 2014 גדעון לוי, אלכס ליבק, מי צריך חוק כשאפשר להפקיע אדמות בכוח, באתר הארץ, 9 בדצמבר 2016 אקטיבסטילס, חקלאים בכפר סאלם עושים את הבלתי אפשרי: חורשים את אדמותיהם, באתר "שיחה מקומית", 6 בדצמבר 2014 חיים שדמי, רופאי צה"ל בשטחים ישתלמו בזכויות אדם, באתר הארץ, 9 בפברואר 2003 גדעון לוי, אלכס ליבק, במלחמה על האדמה, טרקטור הוא סימן רע, באתר הארץ, 17 במאי 2013 אורן יפתחאל, אמת ושמה עמונה, באתר הארץ, 8 בדצמבר 2016 Curtis, Edward E. (2002). Islam in Black America: identity, liberation, and difference in African-American Islamic thought. SUNY Press. p. 119. ISBN 0-7914-5370-7. كمال إبراهيم علاونه - כמאל אברהים עלאוונה, قريتي عزموط .. في محافظة نابلس – جبال النار .. بين الماضي والحاضر والمستقبل - הכפר שלי עזמוט... בנפת שכם - הרי אש... בין עבר, הווה ועתיד, באתר دنيا الرأي דנה גילרמן, עדות מצונזרת מצומת עזמוט, באתר הארץ, 28 בדצמבר 2003 ציפי שוחט‏, לראשונה: סרט ישראלי פותח את המסגרת "פנורמה" בפסטיבל הקולנוע בברלין, באתר וואלה, 6 בפברואר 2004